บิ๊กบะหมี่&สเต็ก ร้านอาหารเป็นร้านสาขา พิกัดก็อยู่บนถนนมิตรภาพตรงข้ามกับโชคชัยสเต็กเฮ้าส์ ร้านอยู่ติดปั๊มน้ำมัน PT อาศัยจอดรถได้สบาย ภายในร้านใช้กระจกล้อมรอบทำให้ดูโปร่งไม่อึดอัด ภายในเปิดแอร์เย็นฉ่ำ โต๊ะใช้หินแกรนิตสีดำขาโต๊ะเป็นสแตนเลส เก้าอี้สีไม้โอ๊ค ภายในดูสะอาดสะอ้าน พนักงานบริการพอได้

อาหารที่ได้ลองชิมก็มี

-กระเพราหมูหมักราดข้าว 45฿ สั่งจานนี้เพราะเห็นรูปอาหารจานนี้ตั้งอยู่หน้าร้านดูน่ากิน แต่พออาหารเสิร์ฟมากลับไม่เหมือนในรูปที่โชว์รูปไว้ จานนี้ออกรสหวานนํามากไปหน่อยมาเผ็ดตามมาห่างๆ หมูหมักมานิ่มดี

-เกี๊ยวนํ้ากุ้ง 50฿ ได้เกี๊ยวกุ้งตัวใหญ่ ตัวเกี๊ยวใช้กุ้งเล็กเป็นตัวห่อมา 4-5ตัว กุ้งก็ขนาดเท่าลูกกุ้งแห้งแต่เนื้อกุ้งสดดี เวลาเคี้ยวก็อร่อยได้รสชาติของกุ้งอย่างชัดเจน นํ้าซุปสีนํ้าตาลรสเข้มข้น แต่รู้สึกเหมือนใส่ผงชูรสมากไปหน่อย หมูแดงหั่นมาชิ้นหนาเนื้อนิ่ม

โดยรวมร้านอาหารร้านนี้มีข้อดีที่ นั่งสบายแอร์เย็นฉ่ำ เดินทางสะดวก อาหารมาเร็ว รสชาติพอทานได้ ราคาเบาๆ